Diari Oficial de la Generalitat Valenciana


Sumari del DOGV 2468, del 13-03-1995 (1995/834080)

ORDRE de 14 de febrer de 1995, de la Conselleria de Cultura, per la qual es determina la composició i el funcionament del Consell Assessor de l'Institut Valencià de la Dona.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/02/14/(2)/dof/vci/html**

### Dades del document

Número de DOGV
:   2468

Data del DOGV
:   13-03-1995

Secció del DOGV
:   DISPOSICIONS GENERALS

Número del document
:   1995/834080


Data del document
:   14-02-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 14 de febrer de 1995, de la Conselleria de Cultura, per la qual es determina la composició i el funcionament del Consell Assessor de l'Institut Valencià de la Dona.   
Mitjançant el Decret 35/1994, de 21 de febrer, del Consell de la Generalitat, es va establir el Reglament Orgànic i Funcional de la Conselleria de Cultura, i la secció IV del capítol III del títol II d'aquest decret es dedicava a l'Institut Valencià de la Dona, concebut como una direcció general de la conselleria encarregada d'elaborar, promoure i executar les mesures necessàries per a fer efectiu el principi d'igualtat de l'home i la dona en tots els àmbits de la vida política, econòmica, cultural i social de la Comunitat Valenciana.  
Aquest text legal, concretament l'article 23, preveu l'existència d'un Consell Assessor, la composició i el funcionament del qual es remet al desenvolupament reglamentari del mateix decret.  
Per tant, una vegada posat en funcionament l'Institut Valencià de la Dona en la seua nova etapa com a direcció general de la Conselleria de Cultura, i amb els informes i les consultes pertinents previs, és procedent abordar la posada en funcionament del Consell Assessor com a òrgan col·legiat de caràcter consultiu en les polítiques d'igualtat d'oportunitats que correspon executar a la Generalitat Valenciana. Aquest consell integra, d'una banda, la representació de persones i institucions expertes i actives en la matèria, i, d'altra, la dels organismes encarregats de dur a terme l'execució de les polítiques d'igualtat en les àrees d'actuació considerades com a prioritàries.  
Por tot això, i en virtut de les atribucions que legalment em confereix l'article 35.e de la Llei 5/1983, de 30 de desembre, de Govern Valencià,  
ORDENE:  
Primer. Creació  
Crear el Consell Assessor de l'Institut Valencià de la Dona, com a organisme col·legiat de caràcter consultiu de la Conselleria de Cultura, d'acord amb les característiques que s'estableixen a continuació.  
Segon. Composició  
1. El Consell Assessor estarà compost de la següent forma:  
1.1. Presidència: correspondrà, amb caràcter nat, a qui detinga la titularitat de la Conselleria de Cultura.  
1.2. Vice-presidència: correspondrà a la directora de l'Institut Valencià de la Dona.  
1.3 Vocals:  
1.3.1. Una persona en representació de cadascun dels següents departaments, que ocupe un càrrec amb rang de director general o equivalent, designada a proposta del seu titular:  
- Conselleria d'Indústria, Comerç i Turisme.  
- Conselleria d'Agricultura, Pesca i Alimentació.  
- Conselleria d'Educació i Ciència.  
- Conselleria de Treball i Afers Socials.  
- Conselleria de Sanitat i Consum.  
1.3.2. La persona que detinga la titularitat de la Direcció General de la Funció Pública.  
1.3.3. En representació de la Federació Valenciana de Municipis i Províncies, i a proposta d'aquesta, una persona membre de la Comissió d'Administracions Locals.  
1.3.4. La responsable del Departament de la Dona de cada una de les dues organitzacions sindicals més representatives de la Comunitat Valenciana.  
1.3.5. Fins a set vocals designats per la presidència del Consell Assessor entre persones de rellevant prestigi en el camp de les ciències humanes, socials, econòmiques i jurídiques, que destaquen en la defensa dels drets de les dones i vinculades al moviment associatiu de dones, a proposta de la directora de l'Institut Valencià de la Dona.  
1.4 Secretaria. Actuarà com a tal, amb veu però sense vot, la persona que designe la presidència del Consell Assessor, a proposta de la directora de l'Institut Valencià de la Dona, entre el personal al seu servei.  
2. Les persones que ocupen les vocalies del Consell Assessor seran nomenades por la presidència d'aquest.  
3. El cessament de les vocalies i la secretaria del Consell es produirà per alguna de les causes següents:  
3.1. A petició dels departaments, entitats o òrgans a proposta o en representació dels quals es detinga la condició de membre del consell.  
3.2. En el cas de les organitzacions sindicals més representatives, quan aquestes en perden la condició.  
3.3. Per resolució de la presidència del Consell Assessor, en el cas de vocals de designació directa a què fa referència l'article 1.3.5.  
3.4. Per qualsevol altra causa prevista en les lleis.  
Tercer.. Funcions del Consell Assessor  
1. Són funcions del Consell Assessor les següents:  
1.1. Informar sobre el Pla d'Activitats i la Memòria Anual de l'Institut Valencià de la Dona.  
1.2. Informar sobre tots aquells assumptes que, afectant a les polítiques d'igualtat entre homes i dones, li eleven els òrgans de la Generalitat, i sobre qualsevol disposició general que regule temes referents a aquesta matèria.  
1.3. Totes les funcions que li siguen atribuïdes per les lleis.  
Quart. Règim de funcionament del Consell Assessor  
1. El Consell Assessor funcionarà en ple i en les comissions de treball que es constituesquen.  
2. El Ple del Consell es reunirà després de la convocatòria de la presidència, per pròpia iniciativa o a proposta de la directora de l'Institut Valencià de la Dona.  
3. La presidència del Consell Assessor podrà acordar l'assistència a les reunions seues i de les comissions de treball, amb veu i sense vot, d'aquelles persones que, pels seus especials coneixements sobre les matèries objecte d'estudi, considere convenient.  
5. El Consell Assessor, pel que fa al que no es preveu en la present ordre, sotmetrà el seu funcionament a les normes que, amb caràcter general, regeixen els òrgans col·legiats.  
DISPOSICIONS FINALS   
Primera  
Es faculta la directora general de l'Institut Valencià de la Dona perquè adopte les mesures necessàries per al compliment i l'execució del que disposa aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 14 de febrer de 1995  
La consellera de Cultura,  
PILAR PEDRAZA MARTíNEZ


Còpia Permalink ELI